หุ้นกู้‘จีสตีล’แปลงหุ้นไม่หมด
เกาะติดข่าว ข่าวร้อน ข่าวเด่น ข่าววันนี้ ข่าวการเมือง ประเด็นการเมือง ข่าวเศรษฐกิจ ข่าวกีฬา ท่องเที่ยว บันเทิง ดูดวง สลากกินแบ่งรัฐบาล คลิปวีดีโอ ทันเหตุการณ์ทุกแง่มุม โดยทีมงานโพสต์ทูเดย์
19 ส.ค. 2554

โพสต์ทูเดย์ — จีสตีล เผยผู้ถือหุ้นกู้แปลงเป็นหุ้นไม่หมด เหลือ 2,378.74 ล้านหุ้น ส่วนหุ้นเพิ่มทุนเข้าซื้อขาย 15 ธ.ค.นี้ 
ตลาดหลักทรัพย์แห่งประเทศไทยกำหนดให้หุ้นเพิ่มทุนของบริษัท จีสตีล (GSTEEL) จำนวน 2,721.26 ล้านหุ้น เข้าซื้อขายในตลาดได้ตั้งแต่วันที่ 15 ธ.ค.นี้ 
ทั้งนี้ หุ้นเพิ่มทุนแบ่งเป็นจำนวน 2,521.26 ล้านหุ้น มาจากผู้ถือหุ้นกู้ของบริษัท จีเอส โน๊ตส์ โฮลดิ้งส์ (GS Notes) 28 ราย นำหุ้นกู้ 84,042,000 เหรียญสหรัฐ มาแลกเปลี่ยนเป็นหุ้นใหม่ของจีสตีล ในอัตราส่วนหุ้นกู้ 1 เหรียญสหรัฐต่อ 3 หุ้น GS Notes ต่อ 30 หุ้นใหม่ GSTEEL
สำหรับหุ้นเพิ่มทุนที่เหลือ 200 ล้านหุ้น บริษัทได้ให้บริษัทปรึกษาการเงินของโครงการ Bonds Exchange Program ภายใต้หุ้นกู้ของบริษัท GS Notes 2 ราย เพื่อเป็นค่าใช้จ่ายในการดำเนินการปรับโครงสร้างหนี้ 
ที่ผ่านมาบริษัทเพิ่มทุนจดทะเบียนจำนวน 5,100 ล้านบาท เป็น 18,960 ล้านบาท โดยนำหุ้นจำนวนไม่เกิน 4,900 ล้านหุ้น เพื่อรองรับการปรับปรุงโครงสร้างหนี้หุ้นกู้ ก่อนที่จะครบกำหนดไถ่ถอนในเดือน ต.ค. 2553 จำนวน 170 ล้านเหรียญสหรัฐ แต่ขายไม่หมด คงเหลือจำนวน 2,378.74 ล้านหุ้น 
ทั้งนี้ เมื่อวันที่ 22 พ.ย. 2553 อนุมัติให้แก้ไขข้อกำหนดของหุ้นกู้ โดยให้ปรับลดจำนวนเงินต้นของหุ้นกู้ลงเหลือ 40% ของจำนวนเงินต้นเดิม ดังนั้นเงินต้นของหุ้นกู้ที่เหลือจำนวน 85,958,000 เหรียญสหรัฐ จะเหลือเพียง 34,383,200 เหรียญสหรัฐ และในวันที่ 30 มิ.ย. 2554 บริษัทจะต้องชำระคืนเงินต้นของหุ้นกู้จำนวน 35.714% ของจำนวนเงินต้นที่เหลือ หรือเท่ากับ 12,279,616 เหรียญสหรัฐ โดยอาจจะชำระเป็นเงินสด หรือแลกเป็นหุ้นในอัตราส่วน 50 หุ้นใหม่ต่อเงินต้นจำนวน 1 เหรียญสหรัฐ ส่วนเงินต้นของหุ้นกู้ที่เหลือต้องชำระเป็นเงินสดในวันที่ 4 ต.ค. 2558
ด้านราคาหุ้น GSTEEL ปรับตัวลง 0.02 บาท ปิดที่ 0.69 บาท